[{"text_idx": "#000000", "text": "Indiast, folkloorist ja naiste o\u0303igustest ehk 6 ku\u0308simust Pawan Kapoorile"}, {"text_idx": "#000001", "text": "Juuli esimeses pooles oli hea meel vo\u0303o\u0303rustada Eestis ku\u0308lalisi Indiast, mil Eesti Folkloorino\u0303ukogu kutsel osales Vo\u0303ru Pa\u0308rimustantsufestivalil Charu* Castle Foundationi esindus ja folklooriru\u0308hm. 2003. aastal loodud organisatsioon on tegev Indias ning ka laiemalt Aasias haridus- ja kultuurivaldkonnas. Ru\u0308hmade ja folkloorifestivalide vahendamise ning pa\u0308rimuse alalhoidmise ko\u0303rval on neil kanda suurem ja u\u0308llam eesma\u0308rk \u2013 erinevate projektide ja oma u\u0308ldhariduskooli tegevuse kaudu pu\u0308henduvad nad noorte naiste o\u0303iguste ja vo\u0303imaluste eest seismisesse. Uurisime veidi Charu Castle Foundationi tegevjuhilt Pawan Kapoorilt India folklooriliikumise ning sealse kultuuri eripa\u0308rade kohta."}, {"text_idx": "#000002", "text": "Eestis on inimesed aegade jooksul liikunud eemale oma su\u0308nnikohtadest ning tihti aitab folklooriru\u0308hma kuulumine asendada pa\u0308ritolupo\u0303hist kogukonnakuuluvust. Kuidas on lood Indias, mis iseloomustab folklooriliikumist ja ru\u0308hmade olemust?"}, {"text_idx": "#000003", "text": "Enamasti vo\u0303ib o\u0308elda, et folkloor on Indias miski, mis on u\u0308hiselu osa, mis saadab igapa\u0308evaseid tegemisi, nii kommete kui tantsude ja muusikaga. Samas on ka siin tunda urbaniseerumise mo\u0303ju, kus maalt linna liikudes va\u0308heneb nii pa\u0308rimuse hulk inimeste elus kui no\u0303rgeneb side kodukoha identiteediga. Reeglina on see tingitud nii inimeste heitlikust eluviisist, kus pere a\u0308raelatamiseks rabeletakse mitmel rindel ning peale to\u0308o\u0308 paljuks muuks aega ei ja\u0308a\u0308. Kuid ka India ei ole puutumata la\u0308a\u0308nestumisest ning seeto\u0303ttu teevad inimesed sageli valikuid selle kasuks, mis kiiremini ja kergemini interneti ja sotsiaalmeedia vahendusel kohale jo\u0303uab \u2013 see ma\u0308ng on sageli folkloori kahjuks."}, {"text_idx": "#000004", "text": "India on va\u0308ga suur ja kultuurikirev riik ning seeto\u0303ttu ei ole o\u0303nneks linnainimeste ko\u0303rvalt kuhugi kadunud ka maapiirkondade elanikud, kes oma pa\u0308rimust igapa\u0308evaselt elus hoiavad. Nende identiteeti aitab elus hoida ka to\u0303siasi, et nad on teinud oma traditsioonidest peamise sissetulekuallika \u2013 mu\u0308u\u0308es ja esitledes nii oma ka\u0308teto\u0308o\u0308d kui muid kunstilisi oskusi mitmetel laatadel ning pidustustel. Need ku\u0308laelanikud on sageli koondunudki perede ja so\u0303prade kaupa ru\u0308hmadesse, kellega koos harjutatakse. Selles suhtes on tegemist traditsiooniliste folklooriru\u0308hmadega \u2013 neisse on kaasatud erinevad po\u0303lvkonnad, sood ning need on tekkinud inimeste endi initsiatiivil ku\u0308llaltki vajaduspo\u0303hiselt."}, {"text_idx": "#000005", "text": "Mislaadi ohud ja vo\u0303imalused piiritlevad India folklooriru\u0308hmade tegevust?"}, {"text_idx": "#000006", "text": "Probleeme on mitmeid, alates transpordist, ajapuudusest ja rahastuse puudumisest. Folklooriru\u0308hmadel on raskendatud osavo\u0303tt suurematest ja kaugemal asuvatest festivalidest ning pidustustest, sest lisaks finantside puudumisele ei saa nad endale ka lubada ajaliselt pikka reisimist u\u0308hest India otsast teise. Nii ongi nende peamisteks esinemisva\u0308ljunditeks erinevad kohalikud u\u0308ritused ja ettevo\u0303tmised. Probleemi teise otsa moodustavad (peamiselt) noorte valikud esitatava osas. Ta\u0308nu juurtest eemaldumisele teevad nad esitatava atraktiivsuse to\u0303stmiseks ja publiku ta\u0308helepanu vo\u0303itmiseks olemasolevas materjalis palju muudatusi ja kahjuks ka ja\u0308releandmisi eheduse osas. Seega va\u0308heneb ta\u0308nu festivalide no\u0303udmistele ka eheda pa\u0308rimuse na\u0308gemise ja osasaamise hulk ning kui me ses osas midagi ette ei vo\u0303ta, siis tantsude ja muusika algne olemus kaotab oma na\u0308o ja eksistentsi."}, {"text_idx": "#000008", "text": "CIOFF\u00aei vo\u0303rgustikus me ei na\u0308e kuigivo\u0303rd palju India folkloorifestivale, milline on tegelik pilt? Mis iseloomustab u\u0308hte tu\u0308u\u0308pilist India folkloorifestivali?"}, {"text_idx": "#000009", "text": "India koosneb 29 osariigist ja 7 liiduterritooriumist, milles kokku elab 1,2 miljardit inimest. Selle koguse peale toimub mitmeid folkloorifestivale, kuid nende va\u0308ljapaistvus ja kestlikkus on va\u0308hene \u2013 sageli puudub isegi teadmine, millal need alguse saavad vo\u0303i lo\u0303ppevad. Festivale iseenesest toimub Indias mitmeid, kuid folkloorile pu\u0308hendatud on neist vaid va\u0308hesed. Inimesed tahavad meelsamini saada osa muudest kunstivormidest kui pa\u0308rimusmuusika ja \u2013tants. Ta\u0308nu selle po\u0303hjal tehtud rahastusotsustele ning teadmatusele kaobki ja\u0308rk-ja\u0308rgult pa\u0308rimuse na\u0308gu ja vo\u0303lu."}, {"text_idx": "#000010", "text": "U\u0308ks tu\u0308u\u0308piline India folkloorifestival kestab 3-7 pa\u0308eva ning on peamiselt pu\u0308hendatud pa\u0308rimustantsule. Kuna Indias ko\u0303neletakse u\u0308le 100 erineva keele, siis on korraldajate arvamus, et tants on selgemini mo\u0303istetav inimestele kui laul. Enamasti toimub festival auditooriumis, staadionil vo\u0303i mo\u0303ne oulise monemendi juures ning osalejateks on suuremalt jaolt India enda folklooriru\u0308hmad."}, {"text_idx": "#000011", "text": "Folkloor on oluline osa ka erinevatest ta\u0308htpa\u0308evadest ning tegevustest, kuid toetussu\u0308steemid selle alalhoidmiseks ja teadlikkuse to\u0303stmiseks pole piisavad. Kuigi folkloorifestivalid ise on heaks vahendiks teadlikkuse to\u0303stmisel ning neist vo\u0303tavad osa noorte ko\u0303rval ka vanemate osalejatega ru\u0308hmad ja kogenenumad pa\u0308rimusekandjad, siis puudub toimiv vorm, mille raames saaks ka festivali jooksul luua vo\u0303imalusi po\u0303lvkondade vahel teadmiste edasi andmiseks. Samas ei saa o\u0308elda, et hariduslikud o\u0303pitoad vo\u0303i tagamaade selgitused festivalidel ta\u0308iesti puuduksid. La\u0308hitulevikus on meil plaanis oma festivalil seda erineval viisil ka edasi arendada ning lisaks traditsioonilistele viisidele tuua sisse ka o\u0303ppimine na\u0308ituste jm vormide kaudu, et avarduks vaatepilt lisaks Indiale omasest ka maailma eri rahvaste pa\u0308randist."}, {"text_idx": "#000012", "text": "Sa mainisid hariduslikku aspekti Charu Castle Foundation korraldatava folkloorifestivali juures. Mille poolest see veel teistest eristub ning kui keeruline on Indias oma so\u0303numit u\u0308he u\u0308rituse kaudu kuuldavaks teha?"}, {"text_idx": "#000013", "text": "Meie idee sai alguse 1984. aastal, mil Kapur V Bhan (Charu Castle Foundationi esimees) tajus, et India naistel puudub koht, kus turvaliselt end kultuuris va\u0308ljendada ning samas o\u0303ppida midagi uut maailmalt. Nii saigi loodud festival nimega Global Female Folk Dance Competition and Carnival, mis toob u\u0308helt poolt kokku noored naised ning teisalt aitab kaasa pa\u0308rimuse sa\u0308ilimisele. Kuigi algus oli raske ja konarlik, eriti korraldada piiratud ja peaaegu olematute vahenditega ning luua midagi sa\u0308a\u0308rast nullist, siis me oleme ko\u0303ik need aastad viinud ellu oma missiooni naiste positsiooni tugevdamiseks suure pu\u0308hendumisega."}, {"text_idx": "#000014", "text": "Ko\u0303ige suuremaks o\u0303nnestumiseks saabki lugeda teadmist, et oleme saanud panustada u\u0308hiskonda. 18 aasta jooksul oleme vo\u0303imaldanud osalust ja eneseva\u0308ljendust pa\u0308rimuse kaudu 52 000 India naisele. Meie festivali selgroog kinnitubki nii osalejatelt kui ka na\u0308iteks UNESCOlt saadud tagasisidele ja ta\u0308nutundele. Kuigi suhtumine naistesse ja nende rolli on nende aastate jooksul hakanud muutuma, siis on mo\u0303ttemallide lo\u0303hkumine siiski vaevaline ning suures pildis on muutused Indias raskemini ma\u0308rgatavad. Nii pole ka kadunud vajadus pakkuda ja\u0308tkuvalt naistele vo\u0303imalust olla kaasatud ja kaasara\u0308a\u0308kivad."}, {"text_idx": "#000015", "text": "Eestis olles te tutvustasite nii India folkloorseid kui klassikalisi tantse. Milles seisneb nende erinevus?"}, {"text_idx": "#000016", "text": "Klassikaline India tants ei ole sama, mis klassikaline tants Euroopa ta\u0308henduses. Klassikaline tants on India vanemaid tantsuliike ning kokku on neid 8 erinevat tu\u0308u\u0308pi. Seda peab o\u0303ppima pikalt guru ka\u0308e all vo\u0303i kasvama selles traditsioonis. Hindud ise u\u0308tlevad, et o\u0303ige klassikalise tantsu esitaja jo\u0303uabki su\u0308vitsi minna ainult u\u0308hte tu\u0308u\u0308pi oma terve elu jooksul. Klassikaline tants pa\u0308rineb religioossest sanskriti keelsest teatrivormist ning ei tantsudes ega muusikas pole lubatud muudatusi teha ega selle pikkust kohendada."}, {"text_idx": "#000017", "text": "Seevastu folkloorseid tantse on u\u0308le India palju ning need on mo\u0303ningate sarnasustega omased kindlatele piirkondadele. (Eesti mo\u0303iste ja arusaam pa\u0308rimustantsust on paralleelne India mo\u0303istega folkloorsest tantsust. \u2013toim)"}, {"text_idx": "#000018", "text": "Folklooriru\u0308hmad esitavad ainult sellisel juhul mo\u0303lemat z\u030canri, kui nende tantsijate hulgas on klassikalise tantsu koolitusega liikmeid. Va\u0308lisfestivalidel tuleb esitusele mo\u0303lemat, kuid kuna klassikaline tants on loo jutustamine, mille puhul on olulised va\u0308ikesed detailid, na\u0308iteks silmade liikumine, ei pruugi esitatu suure publiku ees ta\u0308iel jo\u0303ul alati mo\u0303jule pa\u0308a\u0308seda."}, {"text_idx": "#000019", "text": "Kui palju on vo\u0303imalik festivalidel kogeda folklooriru\u0308hmade esituses India ehedat pa\u0308rimust?"}, {"text_idx": "#000020", "text": "Igas India piirkonnas on oma kindlad tantsud, mida esitatakse kindlate ro\u0303ivaste ja abivahenditega ko\u0303ikvo\u0303imalikes elulistes olukordades: lapse su\u0308ndides, pulmas, aastaaegade vahetumisel, lo\u0303ikusajal, ta\u0308htpa\u0308evadel jne. Neil on kindel ta\u0308hendus ning need peegeldavad hindude uskumusi, tavasid ning rituaale. Nende va\u0308ljavo\u0303tmine igapa\u0308evaelu olukorrast vo\u0303ib pu\u0308stitada juba ku\u0308simuse, kas see on enam ehe?"}, {"text_idx": "#000021", "text": "Festivalidel eelistavad ru\u0308hmad tavaliselt esitada ehedat folkloori. Samas so\u0303ltub see paljuski nii piirkonnast, kust ru\u0308hm tuleb kui ka sellest, millistesse tingimustesse nad va\u0308lismaal satuvad. Na\u0308iteks vo\u0303ivad muudatusi tantsudes tingida u\u0308sna argised olud nagu lava vo\u0303i muu esinemispaiga eripa\u0308ra kui ka teadlikult tehtud otsus valida publikule esitamiseks no\u0308 arusaadavam ja rahvusvahelises mo\u0303ttes u\u0308heselt mo\u0303istetav kaasakiskuvam esitusviis. Nii lisatakse kasutatavasse muusikasse ka la\u0308a\u0308nelikke ru\u0308tme ja elektroonilisi instrumente. Tahes vo\u0303i tahtmata seda tunnistada, siis sellised muudatused loovad ta\u0308napa\u0308eva suundumuste juures kuulajatega kiirema sideme. Ru\u0308hmade sellised otsused ei ole tingitud teadmatusest, vaid nad soovivad presenteerida endid parimast ku\u0308ljest olukordades, kus sageli ei kaasne publiku harimist esitatava sisu osas. Sellised pooleldi pealesunnitud valikud tekitavad aga tegelikult veel suurema lo\u0303he kultuuridevahelises mo\u0303istmises ning va\u0308hendavad eri piirkondade pa\u0308rimuse iseloomu ning mitmekesisust."}, {"text_idx": "#000022", "text": "Ehedusega India pa\u0308rimuses on nagu mujalgi \u2013 kui sellele on lisatud edasiarendusi, siis ei saa seda enam autentseks pidada. Samas on po\u0303hjalike teadmiste ja hea ettevalmistuse korral paljugi vo\u0303imalik improviseerida ka traditsiooni piires. Neid lisandusi, erinevust esitatavas, ei suuda vo\u0303o\u0303ras pilk u\u0308ldjuhul kahjuks eristada ka hoolimata festivalikontsertide harivatest kommentaaridest."}, {"text_idx": "#000023", "text": "Va\u0308lisfestivalidel ka\u0308ies saab selgeks, et erinevusi on oluline alles hoida. Lugupidamine teiste kultuuride vastu, tahe o\u0303ppida ja teada saada on see, mis muudab meid u\u0308htseks \u2013 ainult nii saab o\u0308elda, et kunst ja kultuur ei tunne piire."}, {"text_idx": "#000024", "text": "* Charu ta\u0308hendab to\u0303lkes lille ning ma\u0308rgib samanimelist noort naist ja kunstnikku, kelle varajase hukkumise to\u0303ttu tema ma\u0308lestuseks pereliikmed mainitud organisatsiooni lo\u0303id. Charu tegevus oli seotud kunsti ja kultuuriga ning tema nimel selle elushoidmine annab organisatsioonile veel rohkem po\u0303hjusi panustada naiste olukorra muutmisesse maailmas."}]